Okresná prokuratúra Bratislava II 
Kvetná 13, 820 05 Bratislava 25 	

Sp. zn. : 1 Pv 240/09/1102	Bratislava II, 10.7.2012
EEČ : 2-9-96-2012

U Z N E S E N I E

Trestná vec:	obvinený XXXXX 
Prečin:	

Rozhodol: 	prokurátorka Okresnej prokuratúry Bratislava II
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX, 
1./ dňa 25. 2. 2009 v čase okolo 14.40 hodine v Bratislave na Ivanskej ceste v reštauračnom zariadení McDonald´s bez použitia násilia odcudzil poškodenej XXXXX  kabelku, položenú na zemi vedľa stoličky, na ktorej poškodená sedela, pričom v kabelke sa nachádzali: peňažná hotovosť vo výške 40,- eur, 1 kus dioptrických okuliarov neznámej značk, 1 kus mobilného telefónu značky Nokia s výrobným číslom XXXXX, 1 kus mobilného telefónu značky Samsung s výrobným číslom  XXXXX, 10 kusov stravných lístkov Ticket restaurant v celkovej hodnote 33,- eur, rôzne potvrdenia, električenka s mesačným kupónom, karta zamestnanca spoločnosti Allianz - Slovenská poisťovňa a. s.  Bratislava, vodičský preukaz, Metro karta, kartička poistenca Všeobecnej zdravotnej poisťovne, daňové identifikačné číslo, občiansky preukaz, platobná karta Slovenskej sporiteľne a. s. Bratislava k osobnému účtu poškodenej číslo XXXXX a dispozičná kartička k uvedenému účtu, čím poškodenej XXXXX spôsobil celkovú škodu vo výške 414,60 eur; 
2./ dňa 25. 2. 2009 v Bratislave na Bieloruskej ulici z predtým odcudzenej platobnej karty Slovenskej sporiteľne a. s. Bratislava, vydanú k osobnému účtu poškodenej XXXXX číslo XXXXXykonal výbery peňažnej hotovosti, a to: v čase o 14.49 hodine vo výške 150,- eur a v čase o 14.50 hodine vo výške 300,- eur, ako aj neúspešné pokusy o výbery peňažnej hotovosti, a to: v čase o 14.51 hodine vo výške 300,- eur, v čase o 14.51 hodine vo výške  200,- eur, v čase o 14.51 hodine vo výške 150,- eur, v čase o 14.52 hodine vo výške         100,- eur a v čase o 14.52 hodine vo výške 50,- eur, čím poškodenej XXXXX spôsobil celkovú škodu vo výške 450,- eur

lebo je trestné stíhanie neprípustné podľa § 9 odsek 1 písmeno d
Odôvodnenie:
Uznesením vyšetrovateľa Okresného riaditeľstva Policajného zboru v Bratislave II, XXXXX pod  ČVS: XXXXX zo dňa 26. 2. 2009 bolo podľa § 199 odsek 1 Trestného poriadku začaté trestné stíhanie vo veci prečinu krádeže podľa § 212 odsek 2 písmeno c/ Trestného zákona v súbehu s prečinom neoprávneného vyrobenia a používania elektronického platobného prostriedku a inej platobnej karty podľa    § 219 odsek 1 Trestného zákona na skutkovom základe uvedenom vo výrokovej časti tohto uznesenia a uznesením vyšetrovateľa Okresného riaditeľstva Policajného zboru v Bratislave II, XXXXX pod  ČVS: XXXXX zo dňa 3. 4. 2009 bolo podľa § 206 odsek 1 Trestného poriadku vznesené obvinenie ml. XXXXX XXXXX krádeže podľa § 212 odsek 2 písmeno c/ Trestného zákona v súbehu s prečinom neoprávneného vyrobenia a používania elektronického platobného prostriedku a inej platobnej karty podľa § 219 odsek 1 Trestného zákona na skutkovom základe uvedenom vo výrokovej časti tohto uznesenia.

V priebehu vyšetrovania bolo zistené, že obvinený XXXXX zomrel  dňa        XXXXX ktorú skutočnosť potvrdzuje úmrtný list evidovaný v knihe úmrtí Matričného úradu XXXXX, nachádzajúci sa v spisovom materiáli vzťahujúcom sa k veci (č. l. 139).

Podľa § 2 odsek 1 Trestného poriadku nikto nemôže byť stíhaný ako obvinený inak než zo zákonných dôvodov a spôsobom, ktorý ustanovuje tento zákon.

Podľa § 2 odsek 10 Trestného poriadku orgány činné v trestnom konaní postupujú tak, aby bol zistený skutkový stav veci, o ktorom nie sú dôvodné pochybnosti, a to v rozsahu nevyhnutnom na ich rozhodnutie. Dôkazy obstarávajú z úradnej povinnosti. Právo obstarávať dôkazy majú aj strany. Orgány činné v trestnom konaní s rovnakou starostlivosťou objasňujú okolnosti svedčiace proti obvinenému, ako aj okolnosti, ktoré svedčia v jeho prospech, a v oboch smeroch vykonávajú dôkazy tak, aby umožnili súdu spravodlivé rozhodnutie.

Podľa § 2 odsek 12 Trestného poriadku orgány činné v trestnom konaní a súd hodnotia dôkazy získané zákonným spôsobom podľa svojho vnútorného presvedčenia založeného na starostlivom uvážení všetkých okolností prípadu jednotlivo i v ich súhrne nezávisle od toho, či ich obstaral súd, orgány činné v trestnom konaní alebo niektorá zo strán.

Podľa § 215 odsek 1 písmeno d/ Trestného poriadku prokurátor zastaví trestné stíhanie, ak je trestné stíhanie neprípustné podľa § 9.

Podľa § 9 odsek 1 písmeno d/ Trestného poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené proti tomu, kto zomrel alebo bol vyhlásený za mŕtveho.

Vzhľadom na vyššie uvedené skutočnosti som preto rozhodla tak, ako je uvedené vo výrokovej časti tohto uznesenia.  

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Miroslava Vanková
prokurátorka